இதனால் ஆத்திரமடைந்த காவலர் ரஞ்சித், உசேனை மீண்டும் கன்னத்தில் அறைந்துள்ளார். இதனால் பயந்துபோன உசேன் அபராதத்தை செலுத்தியுள்ளார். இதற்கிடையே, மினி ஆட்டோ ஓட்டுநரை காவலர் மிக மேசமாக தாக்குவதை கண்ட அப்பகுதியைச் சேர்ந்த வாகன ஓட்டுநர்கள் மற்றும் பொதுமக்கள் உதவி ஆய்வாளரிடம் எதிர்ப்பு தெரிவித்துள்ளனர். இதனால் பிரச்சினை ஏற்படுவதை உணர்ந்த உதவி ஆய்வாளரும், காவலர் ரஞ்சித்குமாரும் அங்கிருந்து சென்றுவிட்டனர். இதுதொடர்பாக அப்பகுதி மக்கள் காவல்துறை கட்டுப்பாட்டு அறைக்கு தகவல் தெரிவித்துள்ளனர். இதையடுத்து காவல் துணை கண்காணிப்பாளர் வேலுமணி, அலங்கியம் காவல்நிலையத்தினர் மற்றும் தாராபுரம் காவல் ஆய்வாளர் முருகேசன் ஆகியோர் காவலர் ரஞ்சித்தை தொடர்புகொண்டபோது அவர் தொலைப்பேசியை எடுக்கவில்லை.